Z A P I S N I K

14. sjednice Školskog odbora Gimnazije „Matija Mesić“ održane 28. listopada 2022. godine s početkom u 12.00 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Maja Sekulić, predstavnica roditelja

Jasmina Beljan, predstavnica osnivača

Odsutni članovi: Anita Štivić, predstavnica osnivača

 Anita Holub, predstavnica osnivača

 Mirta Matanić, predstavnica Nastavničkog vijeća

Ostali prisutni: Lucija Brnić, ravnateljica, Gorana Lavrenčić, tajnica

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1. Usvajanje zapisnika 13. sjednice Školskog odbora

2. Verificiranje mandata predstavnika roditelja

3. Davanje prethodne suglasnosti na prijedlog ravnateljice o odabiru kandidata za zasnivanje

 radnog odnosa po raspisanom natječaju

4. Razno

Dnevni red jednoglasno je usvojen.

Ad.1.

Zapisnik 13.sjednice Školskog odbora jednoglasno je usvojen.

Ad.2.

Gospođa Maja Sekulić kratko se predstavila, nakon čega je verificiran njezin mandat kao predstavnika roditelja.

Ad.3.

Ravnateljica, Lucija Brnić, navela je kako je 23.9.2022. raspisan natječaj za sate kemije, matematike, informatike, engleskog jezika i njemačkog jezika. Također je navela da je 11.10.2022. raspisan natječaj za radno mjesto nastavnika psihologije.

-Na natječaj za radno mjesto nastavnika kemije na šest sati nastave tjedno, na određeno vrijeme do povratka nastavnice s roditeljskog dopusta javilo se šest kandidata. Troje kandidata koji su zadovoljili uvjete pozvano je na razgovor. Najbolje bodove na razgovoru ostvarila je Marta Šimunović, mag. kemije a na drugom mjestu je bila Marija Jovanović, mag. educ. kemije. Ravnateljica je predložila kandidatkinju Mariju Jovanović jer je već radila kao nastavnica te ima položen stručni ispit. Dala je prijedlog na glasanje, a isti je jednoglasno prihvaćen.

-Na radno mjesto nastavnika matematike na deset sati, određeno, do povratka nastavnice s rodiljnog dopusta javila se Dunja Katić, mag. matematike koja već radi na tom radnom mjestu, a u međuvremenu je diplomirala, te zadovoljava uvjete natječaja. Prijedlog ravnateljice da ju se primi na ovo radno mjesto, tj. da nastavi raditi, jednoglasno je prihvaćen.

-Na radno mjesto nastavnika informatike, dvadeset sati, na određeno, do povratka djelatnice s rodiljnog dopusta javilo se dvoje kandidata. Na razgovoru se pojavila samo Ana Bešlić, mag. educ. informatike te je ravnateljica dala na glasovanje taj prijedlog. Kandidat Zoran Ćetković, stručni specijalist, inženjer informacijskih tehnologija, nije došao na razgovor. Prijedlog je jednoglasno prihvaćen.

-Natječaj za engleski jezik izražavao je potrebu za dva nastavnika. Jedno radno mjesto je bila puna satnica, određeno vrijeme, zamjena do povratka nastavnice s rodiljnog dopusta. Drugo radno mjesto je višak sati, njih 12, određeno radno vrijeme, do 31.8.2023. Na razgovor za ova dva mjesta bilo je pozvano šest kandidata. Najbolje rezultate ostvarila je Anita Udovičić, mag. educ. filozofije i engleskog jezika i književnosti koja trenutno radi na tom radnom mjestu, te je ravnateljica predložila da ona bude primljena na 12 sati do kraja školske godine. Prijedlog je jednoglasno usvojen. Druga po ostvarenom rezultatu nakon razgovora bila je Magdalena Zmaić, mag. educ. engleskog jezika i književnosti i mag. španjolskog jezika i književnosti koja trenutno radi na tom radnom mjestu, te je ona predložena kao zamjena kolegici Ivani Vucić, puno radno vrijeme do povratka s rodiljnog dopusta. Prijedlog je jednoglasno usvojen.

-Na natječaj za njemački jezik, četiri sata, određeno vrijeme, javilo se troje kandidata. Međutim, ravnateljica je pojasnila da sadašnja situacija ne zahtijeva popunjavanje ovog radnog mjesta, jer se radi o nastavi za jednog učenika (prvi strani jezik njemački) koji je na duljem bolovanju te ne dolazi u školu i ne zna se kada će početi redovito pohađati nastavu. Dakle, nema više potrebe za ovim radnim mjestom, za sada. Ako i kada se učenik vrati u školu, raspisat će se ponovo natječaj za ta 4 sata.

-Na radno mjesto nastavnika psihologije, trinaest sati, neodređeno javilo se četvero kandidata, a na razgovor su se odazvale dvije kandidatkinje, Katarina Mirković Dujmić, mag. psihologije i Ana Zdjelarević, mag. psihologije. Nakon duljeg razgovora s obje kandidatkinje ravnateljica je predložila Anu Zdjelarević, mag. psihologije. Prijedlog je jednoglasno prihvaćen.

Nakon obrazloženja i prijedloga ravnateljice članovi Školskog odbora jednoglasno su donijeli sljedeću

ODLUKU

Daje se suglasnost na odluku ravnateljice o zasnivanju radnog odnosa s izabranim kandidatkinjama Marijom Jovanović, Dunjom Katić, Anom Bešlić, Anitom Udovičić, Magdalenom Zmaić i Anom Zdjelarević sukladno raspisanom natječaju.

Ad.4.

Nije bilo rasprave niti prijedloga pod ovom točkom.

Sjednica je završila u 13 sati.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer